ms en ms en ms ms ms id id id id en en id id ms ms ms id id ms ms id ms en
Lelaki maut digilis kereta api di Beaufort
November 24, 2020 2:00 pm
Seorang lelaki maut dipercayai dilanggar kereta api dalam kejadian di Batu 62 ½ di Beaufort, Sabah petang semalam.
Ketua Polis Daerah Beaufort DSP Azmir Abd Razak berkata Sabiri Idong, 56, maut di tempat kejadian susulan kecederaan parah pada leher dan dada.
Polis menerima laporan kejadian daripada pemandu kereta api Johan James, 47, pada 5.20 petang hari kejadian yang mendakwa tidak menyedari berlaku kemalangan hinggalah dimaklumkan oleh ketua stesen, katanya dalam kenyataan.
“Siasatan mendapati pengadu memandu kereta api dari Stesen Beaufort ke Stesen Halogilat pada kira-kira 1.30 tengah hari dan selepas menurunkan penumpang, dia berpatah balik ke Beaufort dan tiba di stesen itu kira-kira 3 petang,” katanya.
Menurutnya pemandu kereta api itu mendakwa tidak melihat sesiapa berada di landasan ketika perjalanan pulang.
Mayat mangsa ditemukan pada 3.30 petang oleh seorang lagi pemandu kereta api yang dalam perjalanan dari Stesen Halogilat ke Beaufort yang kemudiannya menghubungi ketua stesen, katanya.
Azmir berkata setakat ini kes itu diklasifikasikan sebagai mati mengejut dan polis sedang menjalankan siasatan lanjut.
Pelajar diperkosa di asrama sekolah ditonton rakan sendiri
Penumpang tumbuk kepala pramugara berdepan hukuman penjara 20 tahun
Bantu keluarga ‘rider’ dirempuh SUV, Founder Misi berjaya kutip RM142,634
Pelajar Malaysia ditahan di Mesir berjaya dibebaskan
Kenduri kahwin anak : Siasat Nik Abduh kerana salah guna kuasa, SPRM diberitahu
SPRM bongkar kartel monopoli tender projek MBSA
Polis tak boleh dakwa rakyat Malaysia ambil ganja di Thailand, kata peguam
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
Tak adil salahkan UMNO atas pelbagai isu melanda negara, kata Azalina
Elak ikut arahan politik, SPRM tidak perlu letak dibawah Parlimen, kata Azam
© 2020 puteradaily.com. All rights reserved.